Kurt Vonnegut

Kurt Vonnegut (født 11. november 1922, død 11. april 2007) var en amerikansk forfatter, dramatiker, debattør og kunstner. Vonnegut studerede kemi på Cornell University 1941-1943 og arbejdede senere som journalist og deltog som soldat i den amerikanske hær i 2. verdenskrig. Efter krigen gennemførte han et studium i antropologi på University of Chicago, og arbejdede igen som journalist. Det var, mener han selv, hans erfaringer som reporter, der gav ham den lettilgængelige, uprætentiøse stil, han anvender i sine litterære værker.

Hans oplevelser fra krigen, og ikke mindst bombningen af Dresden i 1945, som han bevidnede som krigsfange, har haft stor indflydelse på en stor del af hans værk. Udslettelsen af Dresden er således den helt centrale begivenhed i hovedværket Slaughterhouse-Five (1969, da. Slagtehal 5, 1970, filmatiseret 1972), der både ifølge de fleste kritikere og forfatteren selv er en af hans bedste bøger. Vonnegut var en erklæret humanist og socialist, hvilket ofte kom til udtryk i hans journalistisk, essays, noveller og romaner.

Fra at have skrevet relativt traditionelle og ikke særlig eksperimenterede realistiske og science fiction noveller i starten af sin karriere begynder Vonnegut fra udgivelsen af The Sirens of Titan i 1959 at skrive mere eksperimenterede litteratur, der trods sine nyskabelser altid har været tilgængelig for næsten alle slags læsere. Der er altid mere under overfladen, selvom en bogstavelig forståelse af teksten også har meget at byde på. Denne stil har været kaldt ”deceptively simple.”

Litterært klassificeres Vonnegut ofte som en postmoderne forfatter, selvom han også drager især meget på science fiction genren igennem hele sin karriere. Således lader han sine idéer ofte afspejle i selve struktureringerne af sine fortællinger. Det mest vellykkede eksempel er her afgjort hovedværket, Slagtehal 5, hvor det non-lineære trækkes helt frem i forgrunden. Denne fortælleteknik bruges både i Slagtehal 5 ligesom Breakfast of Champions til at illustrere Vonneguts tanker om fri vilje vs. determinisme/fatalisme.

Tematisk gennemdiskuteres etik og moral igen og igen i forfatterskabet, og det foregår gennemgående i en anti-autoritær tone, der ikke sjældent svinger over i decideret politisk satire. I mange sammenhænge lader Vonnegut sin egen stemme lyde gennem værkerne. Slagtehal 5 er delvis selvbiografisk, og både i den og i mange af hans andre bøger støder man på figuren Kilgore Trout; den kyniske, evigt fiaskoforfulgte science-fiction-forfatter med den utøjlelige fantasi, som føder det ene fantastiske plot efter det andet. Problemet er bare, at Kilgore Trout skriver forfærdelig dårligt.

Bibliografi

På dansk

Romaner 
 Da verden gik under, 1969, (orig Cat's Cradle, 1963) 
 Perler for svin eller gud velsigne Dem, Mr. Rosewater, 1970 (orig. God Bless You Mr. Rosewater or Pearls Before Swine, 1965)
 Sirenerne på Titan. 1970 (orig. The Sirens of Titan, 1961) 
 Slagtehal fem eller børnekorstoget : en pligtdans med døden, 1970, (orig. Slaughterhouse-Five or the Children's Crusade, 1969) 
 Mestrenes morgenmad eller farvel blå mandag, 1973, (orig. Breakfast of Champions or Goodbye Blue Monday, 1973)
 Tugthuskandidat, 1980, (orig. Jailbird, 1979) 
 Lige i øjet, 1984, (orig. Deadeye Dick, 1982) 
 Galapagos, 1985, (orig. Galapagos, 1985) 
 Hokus Pokus. 1991, (orig, Hocus Pocus, 1990) 
 Blåskæg, 1992, (orig. Bluebeard, 1987) 
 Slapstick, 1994, (orig., Slapstick, 1976)
 Tidsskælv, 1998, (Timequake, 1997)

 Essaysamlinger 

 En mand uden fædreland, 2012, (A Man Without a Country, 2005)

 På engelsk 

 Romaner 
 Player Piano, 1952
 The Sirens of Titan, 1959
 Mother Night, 1961
 Cat's Cradle, 1963
 God Bless You, Mr Rosewater, or Pearls Before Swine, 1965
 Slaughterhouse-Five, or The Children's Crusade, 1969
 Breakfast of Champions, or Goodbye, Blue Monday, 1973
 Slapstick, or Lonesome No More, 1976
 Jailbird, 1979
 Deadeye Dick, 1982
 Galapagos,, 1985
 Bluebeard, 1987
 Hocus Pocus, 1990
 Timequake, 1997

 Novellesamlinger 
 Canary in a Cathouse, 1961
 Welcome to the Monkey House, 1968
 Bagombo Snuff Box, 1999

 Essaysamlinger 
 Wampeters, Foma and Granfalloons, 1974
 Palm Sunday, 1981
 Fates Worse than Death, 1991
 God Bless You, Dr. Kevorkian, 1999
 A Man Without a Country, 2005

 Skuespil 
 Happy Birthday, Wanda June, 1970
 Between Time and Timbuktu, or Prometheus Five, 1972
 Make Up Your Mind, 1993
 Miss Temptation, 1993
 L'Histoire du Soldat, 1993

 Filmatiseringer 
 Happy Birthday, Wanda June, 1971
 Slaughterhouse-Five, 1972
 Slapstick, 1982
 Mother Night, 1996
 Breakfast of Champions, 1999

Samtale 
 Like Shaking Hands With God, 1999: en samtale mellem Vonnegut og forfatteren Lee Stringer

Eksterne henvisninger 

 
 Kurt Vonneguts website

Noter 

Science fiction-forfattere fra USA
Dramatikere fra USA
Kunstnere fra USA
Debattører
Postmoderne litteratur